I Know Who Killed Me

I Know Who Killed Me er en thrillerfilm fra 2007, regissert av Chris Sivertson og med Lindsay Lohan i hovedrollen. Innspillingen av filmen startet den 16. desember 2006, og ble ferdig sent i februar 2007. Filmen har planlagt norgespremiere den 21. september 2007.

 Handling 
Aubrey Fleming, en suksessfull og godt likt student ved college, forsvinner uten et spor. To uker etter at hun forsvant kommer hun tilbake på like mystisk vis, da hun blir funnet bevisstløs i en skog. Da den traumatiserte unge kvinnen våkner opp på sykehuset, forteller hun en forferdelig historie. Hun ble kidnappet, voldtatt og torturert. Kvinnen på sykehuset forteller imidlertid at hun ikke er Aubrey Fleming, og at den ekte Audrey fortsatt er i stor fare. Kvinnen sier at hun er en erotisk danser som heter Dakota Moss, og påstår at hennes identiske likhet med Aubrey bare er en bisarr tilfeldighet. Aubreys familie og doktorer forsøker å finne ut om kvinnen er Aubrey med hukommelsestap, eller om hun faktisk snakker sant.

 Rolleliste 
 Skuespiller  Rolle Lindsay Lohan  Aubrey Fleming/Dakota Moss Neal McDonough  Daniel Fleming Julia Ormond  Susan Fleming Brian Geraghty  Jarrod Pointer Garcelle Beauvais-Nilon  Agent Julie Bascombe Gregory Itzin  Dr. Greg Jameson Jessica Rose  Marcia Kenya Moore  Jazmin Rodney Rowland  Kenny Scaife  Eddie Steeples  Saeed Megan Henning  Anya Michael Adler  Dr. Alex Dupree Shay Astar  Merribeth Hamblin Art Bell  Seg selv Cornelia Guest  Dr. Hannah Sommerly Paula Marshall  Marnie Toland Michelle Page  Gabrielle Sherwood
 Annet 
 Dette er den tredje filmen der Lohan spiller to forskjellige figurer. Den første var gjeninnspillingen av Foreldrefellen, der hun spilte tvillingene Hallie Parker og Annie James, mens den andre filmen var gjeninnspillingen av Freaky Friday, der hun spilte en tenåring og hennes mor.
 Innspillingen av filmen ble stanset i januar 2007 da Lohan begynte på rehabilitering, men ble gjenopptatt i februar.
 Deler av filmen ble spilt inn i sentrale California, i kystbyen San Luis Obispo, der flere lokale studenter var statister.
 Lindsay Lohan «vant» tre Razzie-priser under den 28. Razzie-utdelingen for sine to roller i denne filmen, hun oppnådde som første Razzie-vinner i historien en delt førsteplass med seg selv i kategorien «Dårligste skuespillerinne». I tillegg til Lohans tre priser, «vant» filmen også priser for «dårligste gjenskapelse eller rip-off», «dårligste regissør» (Chris Sivertson), «dårligste manus» (Jeffrey Hammond) og «dårligste unnskyldning for en skrekkfilm».

 Eksterne lenker 


 Offisiell Trailer

Kategori:Filmer fra 2007
Kategori:Thrillerfilmer fra USA
Kategori:Razzie-vinnere
Kategori:Engelskspråklige filmer